גדעון טיקוצקי

גדעון טיקוצקי (נולד בשנת 1977) הוא פרופסור לספרות, מרצה ועורך ישראלי, זוכה פרס בהט לשנת 2014 ופרס ראש הממשלה לוי אשכול ליצירה לשנת 2019.

== ביוגרפיה ==
טיקוצקי נולד וגדל בחדרה. למד בתיכון חדרה, בשנת 1995 התגייס לצה"ל, שירת במשך עשור והשתחרר בדרגת רב-סרן. בשנים 2014–2016 התגורר בארצות הברית, במסגרת השתלמויות פוסט-דוקטורט. כיום מתגורר בתל אביב.

=== לימודים ===
בשנת 2004 סיים לימודי תואר ראשון בחוגים לספרות עברית ולשפה ולספרות צרפתית באוניברסיטת תל אביב, ובשנת 2006 סיים לימודי תואר שני בחוג לספרות עברית באוניברסיטה העברית בירושלים. עבודת הגמר שכּתב בהדרכת פרופ' אריאל הירשפלד עסקה בייצוג הנוף הארץ-ישראלי בשירת לאה גולדברג כזירה של התמודדות מורכבת עם מוסכמות אידאולוגיות ופואטיות שרווחו בתרבות הארץ-ישראלית והישראלית בשעתה.

בשנת 2014 סיים לימודי דוקטורט באוניברסיטת תל אביב. את עבודת הדוקטור כתב על יצירתה של דליה רביקוביץ בהדרכת פרופ' מיכאל גלוזמן ונבחנו בה "המעבדה הפואטית" של רביקוביץ ותהליכי ההתקבלות של יצירתה על רקע התרבות הישראלית בת הזמן.

=== באקדמיה ===
טיקוצקי מלמד באוניברסיטה העברית בירושלים בחוג לספרות עברית. בשנים 2017–2020 היה עמית מחקר במרכז מַנדל סכוליון למחקר רב-תחומי במדעי הרוח והיהדות באוניברסיטה זו, ומשנת 2021 התמנה לפרופסור חבר בחוג לספרות עברית. בנוסף הוא עומד בראש התוכנית ליידיש (משנת 2022). בעבר לימד בחוג לספרות באוניברסיטת תל אביב ובחוג לספרות משווה באוניברסיטת סטנפורד בקליפורניה. כמו כן היה עמית מחקר וחוקר אורח במרכז טַאוֹבֶּה ללימודי יהדות באוניברסיטת סטנפורד (2014–2015), במרכז כץ למחקר מתקדם במדעי היהדות באוניברסיטת פנסילבניה (2016) ובמוסדות נוספים.

במחקרו מתמקד טיקוצקי בספרות העברית של המאה העשרים, הן בפני עצמה והן בזיקותיה לתרבות אירופה, וכן בתרבות הישראלית, לא אחת במבט מן הארכיון. הוא בוחן את התגבשות הקאנון (בכללו, ושל יוצרים מסוימים) כפועל יוצא של נורמות אידאולוגיות ופואטיות ושל תהליכי צנזורה (פנימית או חיצונית); ואגב הדגשת נזילותו של הקאנון מציג דרכים חלופיות שעמדו לרשות הספרות והתרבות ושנשכחו ברבות הימים.

טיקוצקי כתב בהרחבה על יצירתן של לאה גולדברג ודליה רביקוביץ וההדיר רבים מכּתביהן, בין השאר קבצים של מאמרים ורשימות עיתונות פרי עטן. בין גילוייו הארכיוניים הבולטים, שערך והביא לדפוס: כ-35 שירים נשכחים מאת זלדה, כ-150 שירים גנוזים מאת רביקוביץ, כ-300 שירים גנוזים מאת גולדברג וכן רומן גנוז מאת גולדברג, אבדות, שעלילתו מתרחשת בברלין ערב עליית הנאצים לשלטון.

=== בעולם ההוצאה לאור ===
בשנים 2008–2021 היה טיקוצקי עורך בהוצאת הקיבוץ המאוחד-ספרית פועלים, ובשנים 2019–2021 היה עורך ראשי, לצד נגה אלבלך, מנכ"לית הוצאת הספרים.

במסגרת פעילותו ערך ספרי עיון, בין השאר מאת חיים באר, גרשון שקד ונורית גוברין, קובצי מכתבים מאת חנה סנש (אַת לבדך תביני), טוביה ריבנר ולאה גולדברג (אולי רק ציפורי מסע), ספרי שירה ופרוזה של יוצרים מן העבר ושל משוררים וסופרים עכשוויים (בהם יאיר אגמון, שירה פנקס, זאב רז), ואסופת שירה עברית בתרגום לגרמנית (Zukunftsarchäologie, 'ארכאולוגיה של עתיד', בשיתוף לינה ברוך) - סך הכול כשמונים ספרים, בז'אנרים שונים.

== מלגות ופרסים נבחרים ==
*פרס על שם פאול אברהם אלסברג לחוקר מצטיין לשנת תשפ"ג מטעם [https://www.archives.org.il/cgi-webaxy/item?547 האיגוד הישראלי לארכיונאות ולמידע] (2022).
*מלגת [http://www.azrielifoundation.org.il/%D7%9E%D7%90%D7%9E%D7%A8-4-%D7%A2%D7%9E%D7%99%D7%AA%D7%99-%D7%A2%D7%96%D7%A8%D7%99%D7%90%D7%9C%D7%99.aspx קרן עזריאלי] לחוקרים צעירים (2021).
*פרס ראש הממשלה ליצירה ע"ש ראש הממשלה לוי אשכול (2019).
*מלגת מַנדל במרכז מנדל סכוליון למחקר רב-תחומי במדעי הרוח והיהדות, האוניברסיטה העברית בירושלים (2017–2020).
*פרס שרת התרבות בתחומי היצירה הספרותית לשנת תשע"ה (2015) – פרס לעריכה ספרותית, על מפעל כינוס כתביה של לאה גולדברג.
* פרס בהט לספר העיון המקורי הטוב לשנת תשע"ד (2014), על הספר דליה רביקוביץ – בחיים ובספרות.
* מלגת דן דוד לחוקר צעיר בתחום היסטוריה/ביוגרפיה (2012).
* פרס דב סדן למחקר ועיון (2012).
* פרס לספר ביכורים בתחום העיון מטעם שרת התרבות והמועצה הציבורית לתרבות ולאמנות על הספר הנסיך הקטן – שבעה פרקי מסע (1994).

== ספריו ==
* הנסיך הקטן' – שבעה פרקי מסע, מסות ומחקרים על הנסיך הקטן בראי מכלול כתיבתו של אנטואן דה סנט-אכזופרי, הקיבוץ המאוחד, 1998.
* האור בשולי הענן – היכרות מחודשת עם יצירתה וחייה של לאה גולדברג, הקיבוץ המאוחד וספרית פועלים, 2011.
* דליה רביקוביץ – בחיים ובספרות, הוצאת הספרים של אוניברסיטת חיפה וידיעות אחרונות – ספרי חמד, סדרת ספרי פרס בהט, 2016.

== תרגום ==
*טייס קרב ומכתב לבן ערובה מאת אנטואן דה סנט-אכזופרי, ספרית פועלים, 2009.

== מרשימותיו ==
* 
* 
* 
* 
*[https://www.newlibrary.co.il/page_837 "היהלומים של דליה רביקוביץ"] (עם צאת כל שיריה), אתר הספרייה החדשה, 1.9.2010
*[https://humanities.tau.ac.il/sites/humanities.tau.ac.il/files/media_server/all-units/%D7%9E%D7%A8%D7%9B%D7%96%20%D7%A7%D7%99%D7%A4%20-%D7%97%D7%93%D7%A9-/%D7%90%D7%95%D7%AA1/tikotzki.pdf "'בעזבי את חיי, קראתי בו, וטוב לי': יהודה עמיחי הצעיר כותב ללאה גולדברג"], אות (החוג לספרות, אוניברסיטת תל אביב), גיליון 1, סתיו 2010, עמ' 215–226.
*[https://library.osu.edu/projects/hebrew-lexicon/02000-files/02000237.pdf "חיה יותר מן השפות האחרות"] (על דרכה של גולדברג אל העברית ובעברית), מקור ראשון, "שבת", גיליון 652, כ"א בשבט תש"ע, 5.2.2020, עמ׳ 8–9.
*[https://musaf-shabbat.com/2011/05/14/המשוררת-שלא-רצתה-להזדקן-גדעון-טיקוצקי/ "המשוררת שלא רצתה להזדקן"] (על לאה גולדברג), מקור ראשון, מוסף שבת, 13.5.2011, עמ' 11.
* 
*[https://library.osu.edu/projects/hebrew-lexicon/99995-files/99995073/99995073015/99995073015-069-078.pdf "החשבון לא הושלם: בחזרה אל 'שארית החיים', ספר שיריה האחרון של לאה גולדברג"], הו!, גיליון 15, אוגוסט 2017, עמ' 78-69.
*
*[https://www.makorrishon.co.il/culture/197247/ "היא הייתה לאחת משלנו: כתיבתה הייחודית של לאה גולדברג"] (במלאת יובל לפטירתה), מקור ראשון, "שבת", כ' בטבת תש"ף, 17.1.2020, עמ' 4–5.
* 
* 
*"שעת החסד של נתן זך" (במלאת שנה למותו), ידיעות אחרונות, "7 לילות", "ספרות ותרבות", 4.11.2022, עמ' 20-18.

== ראיונות נבחרים ==
* 
* 
* 
* גיתית פודמסקי, ריאיון עם טיקוצקי ב[https://edu.wikimedia.org.il/news/%D7%90%D7%A0%D7%99-%D7%9C%D7%90-%D7%9E%D7%90%D7%9E%D7%99%D7%9F-%D7%9C%D7%9E%D7%99-%D7%A9%D7%90%D7%95%D7%9E%D7%A8-%D7%A9%D7%94%D7%95%D7%90-%D7%A0%D7%9E%D7%A0%D7%A2-%D7%9E%D7%A9%D7%99%D7%9E%D7%95%D7%A9/ אתר קרן ויקימדיה ישראל] על הוראה אקדמית המשלבת חיבור ערכים בוויקיפדיה, 16.9.2019.
* ענת שרון-בלייס מראיינת את טיקוצקי בתוכניתה [https://www.kan.org.il/Podcast/item.aspx?pid=16788 "אחת+5: שעה על ספרים ישנים וחדשים"], כאן תרבות, 10.4.2020.
*אלעד נבו, [https://www.israelhayom.co.il/writer/%d7%90%d7%9c%d7%a2%d7%93-%d7%a0%d7%91%d7%95 "'כמו חפירה ארכאולוגית'"], על גילוי שירי זלדה, ישראל היום, 13.7.2020, עמ' 26.

== קישורים חיצוניים ==

* 
* 
* 
* [https://giddonticotsky.huji.ac.il/ עמוד אישי] בפורטל האוניברסיטה העברית בירושלים
* [https://stanford.academia.edu/GiddonTicotsky עמוד אישי] באתר Academia.edu
* 
* שלמה גרוניך ב[https://www.youtube.com/watch?v=-F8PrOH7uBU מופע משותף עם גדעון טיקוצקי] על לאה גולדברג, במלאת 120 שנה לספרייה הלאומית, 25.3.2014.
* 
* הרצאה של גדעון טיקוצקי, [https://www.youtube.com/watch?v=4GFLaGldmzg&list=PLT-roSWIpp1GpQN9zSGBPHAlAou430rZo&index=12 "האפשרות השלישית של דליה רביקוביץ"], בכנס "חוט של זהב" על יצירתה של דליה רביקוביץ, מרכז מנדל סכוליון, האוניברסיטה העברית, 28.10.2018 (הקדים דברים: פרופ' אריאל הירשפלד).
* הרצאה של גדעון טיקוצקי, [https://www.youtube.com/watch?v=GPunlhc6Gc8 "טוביה ריבנר וש"י עגנון על פרשת הדרכים"], בכנס "יופי מאוחר: עם יצירתו של המשורר חתן פרס ישראל טוביה ריבנר ולזכרו", מרכז מנדל סכוליון ותוכנית עמיתי מרטין בובר, האוניברסיטה העברית, 23.1.2020 (הקדימה דברים: פרופ' סדרה דיקובן אזרחי).
* הרצאה של גדעון טיקוצקי, [https://www.youtube.com/watch?v=gfN8YnNgbcc&feature=youtu.be "לאה גולדברג האנגלופילית: מחשבה מחודשת על אופקי תרבותה ותרבות זמנה"], כנס באקדמיה הלאומית הישראלית למדעים במלאת יובל לפטירת גולדברג, 17.2.2020 (הקדים דברים: פרופ' אבנר הולצמן).
* הרצאה של גדעון טיקוצקי, [https://www.youtube.com/watch?v=kV2PrERmB6w "הצד הרחוק של הירח: מבט אחר על הקאנון של הספרות העברית החדשה"], הספרייה הלאומית, 11.6.2020 (ב"זום").
* הרצאה של גדעון טיקוצקי, [https://www.youtube.com/watch?v=954SgpNZuMc "גלויות לכתובות של רפאים: לאה גולדברג - מכתבים מדומים וממשיים"], מציגה ומשוחחת: ד"ר איה אלידע, מכון ליאו בק ירושלים, 23.6.2020 (ב"זום").
* [https://www.facebook.com/agnonhouse/videos/747038752817808/ הרצאה] של גדעון טיקוצקי על הנובלה של עגנון 'עד הנה', בית ש"י עגנון בירושלים, 21.9.2020 (ב"זום").
* [https://www.facebook.com/agnonhouse/videos/379624646611533/ הרצאה] של גדעון טיקוצקי, מסע ספרותי בפריז בעקבות המשכילים העברים והמשוררים אברהם שלונסקי ולאה גולדברג, בית ש"י עגנון בירושלים, 9.11.2020 (ב"זום").

==הערות שוליים==

קטגוריה:בוגרי תיכון חדרה
קטגוריה:זוכי פרס היצירה לסופרים ומשוררים
קטגוריה:זוכי פרס בהט
קטגוריה:חוקרי ספרות ישראלים
קטגוריה:חוקרי ספרות עברית
קטגוריה:עורכים ספרותיים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל האוניברסיטה העברית בירושלים: ספרות עברית
קטגוריה:מחברי ספרי עיון ישראלים
קטגוריה:ישראלים שנולדו ב-1977